**Industrijski kompleks Fabrike duhana Sarajevo** nalazi se u nekadašnjoj industrijskoj zoni Pofalići, Sarajevo, Bosna i Hercegovina. Izgrađena je prema zajedničkom projektu dvojice velikih imena sarajevske arhitektonske scene 20. stoljeća, Muhameda Kadića i Živorada Jankovića. Značajna vrijednost ovog projekta je ravnoteža funkcionalnih zahtjeva industrijske arhitekture s konstruktivnim i oblikovnim mogućnostima moderne arhitekture.

Za ovaj projekat dobili su Šestoaprilsku nagradu Sarajeva zbog - *posebnih kvaliteta u humanizovanju rada i adekvatne arhitekture koja je proizašla iz urbanog konteksta*.

Istorija
--------

Fabrika duhana u Sarajevu osnovana je izgrađena u periodu 1880-1891. godine na Marijin Dvoru, sa ukupno deset objekata u kompleksu. Na početku je proizvodnja bila manufakturna, što je podrazumijevalo rezanje duhana u avanima i ručno pravljenje cigareta koje iz Fabrike počinju izlaziti 1882. godine. Prva mašina za automatsku izradu cigareta nabavljena je 1905. godine, a tri godine kasnije i prva mašina za rezanje duhana na električni pogon. Početkom Prvog svjetskog rata zapošljavala je 500 radnika i godišnje izrađivala do 33 milijuna raznih cigareta pakiranih u kutije od drveta, lima i kartona.

Nakon Drugog svjetskog rata razrušenu fabriku obnovili su radnici vlastitim snagama. Radnički savjet 29. septembra 1956. godine donio je odluku o izgradnji nove fabrike na novoj lokaciji. Za izradu projekta angažiran je projektantski biro „Sarajevo", s kojim su sarađivali najpoznatiji stručnjaci, profesori fakulteta iz Sarajeva i drugih univerzitetskih centara, jer se išlo za tim da nova fabrika bude u skladu sa najsavremenijim rješenjima koja su do tada u svijetu bila postignuta.

Nakon 80 godina postojanja u strogom centru grada, 1960. godine fabrika se preselila u novoizgrađeni kompleks od približno 40.000 m2 u Pofalićima. Izgradnja je u prvoj fazi trajala od 1957. do 1960, i drugoj, fazi rekonstrukcije i dogradnje, od 1968. do 1973, kada je dobila svoj konačni oblik. Izgradnju fabričkog kompleksa u potpunosti su finansirali zaposleni u Fabrici, što predstavlja svojevrstan presedan u vremenu i prostoru u kojem se to događalo

Opis
----

Fabrički kompleks, mješovitog (blokovskog i paviljonskog) prostornog sistema gradnje, u prvoj fazi zamišljen je kao jedinstven korpus (s ostvarenim toplim vezama među svim objektima) od četiri cjeline: 

* upravna zgrada s trafo stanicom,
* magacin sirovina,
* zgrada tehnološkog procesa i
* magacin gotovih proizvoda

Fabrika je puštena u rad 19. decembra 1960. godine, u novim, klimatiziranim, prostranim i svijetlim prostorima, s mašinskim parkom iz stare fabrike, dopunjenim novim mašinama za rezanje duhana i pakiranje cigareta. Fabrika je unutar svog kompleksa posjedovala još i magacin sirovina II, zatim priručni magacin i objekt portirnice s prilaznim putevima i ogradom. Objekti ove fabrike bili su projektirani za kapacitet od tri milijarde cigareta godišnje, s magacinima u kojima je kapacitet za proces prethodnog vlaženja duhana bio tri puta veći nego ranije.

Za ovaj projekat, Kadić i Janković nisu imali odgovarajućeg tehnologa, pa su sami, na osnovu razgovora sa poslovođama i šefovima odjeljenja, formirali program. Usvojen je sistem vertikalnog gravitacionog toka tehnološkog procesa, od magacina sirovina, preko izrade cigareta, do magacina gotove robe.

Literatura
----------

* Ivan Štraus - Arhitektura Bosne i Hercegovine 1945. – 1995. – Sarajevo, 1996. godina
* Nedžad Kurto -Sarajevo 1492-1992, Oko, Sarajevo.

Izvori
------

1. ↑  „Maja Plicanić: FABRIKA DUHANA U SARAJEVU, INDUSTRIJSKO ARHITEKTONSKO NASLIJEĐE 20. STOLJEĆA". *VIII. MEĐUNARODNA KONFERENCIJA O INDUSTRIJSKOJ BAŠTINI - OBNOVA INDUSTRIJSKOG NASLIJEĐA: Rijeka, 2021*. Pristupljeno 13. 4. 2024.

|  |  |
| --- | --- |
|  | ***Portal Bosna i Hercegovina***  |


| * p
* r
* u
Građevine u Sarajevu |
| --- |
| Osmansko razdoblje | Alipašina džamija • Baščaršijska džamija • Bijela džamija • Careva džamija • Džamija Ferhadija • Gazi Husrev-begova džamija • Saborna crkva presvete Bogorodice • Stara pravoslavna crkva • Stari židovski hram • Kozja ćuprija • Latinska ćuprija • Principov most • Bijela tabija • Brusa bezistan • Gazi Husrev-begov bezistan • Kuršumli medresa • Kapi kula na Ploči • Konak na Bistriku • Morića han • Sahat-kula Gazi Husrev-begove džamije • Sebilj • Svrzina kuća • Turbe sedam braće • Višegradska kapi kula • Zgrada Ministarstva obrane na Bistriku |
| Austrougarsko razdoblje | Crkva Kraljice sv. krunice • Crkva sv. Ćirila i Metoda • Franjevačka crkva sv. Ante Padovanskog • Katedrala Srca Isusova • Aškenaška sinagoga u Sarajevu • Ajfelov most • Careva ćuprija •Čobanija • Ćumurija • Drvenija • Akademija likovnih umjetnosti • Despića kuća • Dom Armije • Fakultet islamskih nauka (Šerijatska sudačka škola) • Franjevački samostan sv. Ante na Bistriku • Gradska tržnica Markale • Hotel Evropa • Inat kuća • Jajce (kasarna) • Muzički paviljon • Narodno pozorište • Palača Marijin dvor • Zgrada Predsjedništva BiH • Rektorat Sveučilišta • Sarajevska pivovara • Umjetnička galerija Bosne i Hercegovine • Vijećnica • Zemaljski muzej • Zgrada glavne pošte • Zgrada Napretka • Zgrada OSCE |
| Od 1918. do 1945. | Crkva sv. Josipa • Crkva sv. preobraženja • Centralna banka BiH |
| Moderno doba | Higijenski zavod • Pozorište lutaka • Povijesni muzej • Skenderija • Zgrada RTV Bosne i Hercegovine • Zgrada Elektroprivrede BiH • Zgrada Oslobođenja • Hotel Holiday • Olimpijska dvorana Zetra • UNIS-ovi tornjevi |
| Postdaytonsko razdoblje | Bosmalov gradski centar • Avaz Twist Tower |

[[Kategorija:Moderna arhitektura u Bosni i Hercegovini‎|S]
[[Kategorija:Građevine u Sarajevu]